সঙ্গীতের প্রতি জিয়ার ভালোবাসা তৈরি হয় শৈশবে। কলেজ জীবনে তিনি মেটাল সঙ্গীতের একজন হার্ডকোর ফ্যান হয়ে ওঠেন এবং জনপ্রিয় ব্যান্ড মিউজিক অ্যালবাম, ভিডিও, ভিডিও লেসন সংগ্রহ করতেন। ৯০এর দশকের শুরুর দিকে তিনি গান লেখা ও সুর করা শুরু করেন এবং ১৯৯২ সালে "থ্রাশ হোল্ড" নামে থ্রাশ মেটাল ঘরণার একটি ব্যান্ড দল গড়ে তোলেন যা বেশকিছু স্টেজশোতে অংশগ্রহণ করেছিল। জিয়ার মতে, " ওই সময়ে আমারা অফ-ট্র্যাকের সংগীত চর্চা করতাম যা সে সময়ের থেকেও ছিল আধুনিক ।"
১৯৯৬ সালে জিয়া তার বন্ধু জুয়েল এবং বুলবুলকে নিয়ে প্রতিষ্ঠা করেন শিরোনামহীন এবং তুহিন যুক্ত হন ২০০০ সালের শেষের দিকে। ঢাকা বিশ্ববিদ্যালয়ের টি,এস,সি এবং বুয়েটে নিয়মিত গান আর আড্ডার মাঝে "২য় বেনসন এ্যান্ড হেজেস" তারকা অনুসন্ধান প্রোগ্রামে অংশগ্রহণ এবং সমালোচকদের প্রশংসা আর নিকটস্থদের উৎসাহে শিরোনামহীন ২০০৪ সালে তাদের প্রথম অ্যালবাম "জাহাজী" প্রকাশ করে। এরপর প্রকাশিত হয় "ইচ্ছেঘুড়ি, বন্ধ জানালা , শিরোনামহীন রবীন্দ্রনাথ এবং শিরোনামহীন শিরোনামহীন" যথাক্রমে ২০০৬, ২০০৯, ২০১০ এবং ২০১৩ সালে।



সংগীত জীবন
কাজ
গ্রন্থ
ব্যক্তিগত জীবন